- Hindi News
- National
- रिंग रोड स्टेडियम बाइपास की तर्ज पर हो सड़क िनर्माण तो अासानी से चलेंगे भारी वाहन
रिंग रोड-स्टेडियम बाइपास की तर्ज पर हो सड़क िनर्माण तो अासानी से चलेंगे भारी वाहन
सर्वमंगला पुल से राताखार होते हुए तुलसीनगर तक नए सिरे से बन रही बाइपास, कुसमुंडा में जाम की स्थिति
भारी वाहनों के आवागमन के लिए शहर में सर्वमंगला पुल से राताखार होते हुए तुलसीनगर तक आने वाली बाइपास सड़क अहम है। शहर से कोयलांचल की ओर आवागमन करने वाले भारी वाहन इसी बाइपास से होकर गुजरते हैं। लेकिन सालों से बदहाल पड़े राताखार बाइपास से भारी वाहनों को आवागमन में खासी परेशानी हो रही थी।
अब 8 करोड़ की लागत से इस बाइपास का नए सिरे से निर्माण कराया जा रहा है। लेकिन इसके लिए बाइपास पर भारी वाहनों के आवाजाही पर पूर्णत: प्रतिबंध लगा दिया गया है। भारी वाहन वैकल्पिक मार्ग से चलाया जा रहा है। जिससे कुसमुंडा की ओर जाम की स्थिति बन गई है। जबकि रिंगरोड व स्टेडियम बाइपास के नए सिरे से हुए निर्माण के तर्ज पर इस बाइपास से भी भारी वाहन गुजारा जा सकता है। इससे कुसमुंडा मार्ग पर वाहनों का अधिक दबाव नहीं रहेगा। आमजन को भी जाम से राहत मिलेगी।
वन साइड सिस्टम रहेगा कारगर, राताखार बाइपास में लागू कर सकते हैं
रिंगरोड व स्टेडियम बाइपास में सीसी रोड बनाया गया है। दोनों ही सड़क के निर्माण के दौरान वन साइड सिस्टम से भारी वाहन चले थे। एक दिशा में पूरी दूरी तक सड़क बनाई गई। तब तक दूसरे दिशा में वाहन चल रहे थे। जब दूसरी दिशा में काम शुरू हुआ तो निर्माण हो चुके भाग से वाहन गुजारे जाते थे। यहीं सिस्टम राताखार बाइपास में लागू किया जा सकता है।
लोडिंग-अनलोडिंग वाहनों के लिए अलग रूट तय हों
प्रशासन राताखार बाइपास रोड के निर्माण होते तक लोडिंग-अनलोडिंग वाहन के लिए अलग-अलग रूट तय कर सकता है। इसके लिए लोडिंग वाहनों को कनबेरी नहर बाइपास व अनलोड वाहनों को राताखार बाइपास पर चलाया जा सकता है। सर्वमंगला चौक पर बारी-बारी वाहनों को आगे भेजा जा सकता है। इससे दोनों ही रोड पर भारी वाहनों का दबाव कम रहेगा।
विरोध के बाद भी आबादी के बीच से गुजरते थे वाहन
दो साल पहले जब स्टेडियम बाइपास का निर्माण चल रहा था तब वैकल्पिक व्यवस्था के तौर पर कनबेरी नहर मार्ग भारी वाहनों के लिए नहीं खोली गई थी। बल्कि शहर के बीच से ही इंदिरा विहार व ट्रांसपोर्टनगर के आबादी वाले क्षेत्र से भारी वाहनों को गुजारा जाता था। ऐसे में अब क्यों राताखार बाइपास पर पूर्णत: भारी वाहनों का आवागमन प्रतिबंधित किया गया है।
बाइपास पर भारी वाहनों पर प्रतिबंध, वैकल्पिक मार्ग में चल रही गाड़ियां
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva